**El**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

El

Dacă este, El e prin fiecare

și este și prin mine negreșit,

și ca să mă nasc, într-un sfârșit

El întotdeauna pentru mine moare!

El, prin fiecare este al tuturor,

în El e totul și El este în toate,

El este viu, murind călcând pe moarte,

El îmi dă jugul Lui, care-i ușor!

El e fântâna ce are apă vie,

să sorbim din ea, de suntem însetați,

El a-nviat, icoană să ne fie,

să ne privească, să știm că-am fost iertați!

El e început și tot El e sfârșit,

El ne așteaptă în Împărăție,

pe crucea lumii, murit-a răstignit,

El e fântâna ce are apă vie!